Klokken 21.22 mandag aften fik Nordjyllands Politi en anmeldelse om røveri mod Fakta i Østervrå. To maskerede mænd truede ekspedienten med en kniv og en pistol til at udlevere en større mængde cigaretter, som de stoppede i to sorte affaldssække. Den ene mand er 20-25 år, dansk. Han var klædt helt i sort og var maskeret med en sort elefanthue. Den anden røver var ligeledes 20-25 år og dansk. Han var også klædt helt i sort og maskeret med en hvid elefanthue. En tredje mand ventede i en hvid bil af sedan-model og den flygtede de i ud af byen. Tirsdag morgen har Nordjyllands Politi endnu ikke anholdt de tre gerningsmænd. Vidner, der har set røveriet eller røvernes flugt kan henvende sig til politiet på telefon 114.

Opsummering:
Mandag aften begik to bevæbnede mænd røveri mod Fakta i Østervrå.